钦定古今图书集成/明伦汇编/家范典/第050卷 > 《与张璁辨继统之义书》胡铎
## 钦定古今图书集成/明伦汇编/家范典/第050卷 > 《与张璁辨继统之义书》胡铎

礼官之说，谓皇上以小宗后大宗，宜重大宗，置小宗，
此泥于《戴记宗法》之论也。足下复引大宗、小宗为辨，
其间不能以寸。夫国有统，家有宗，嫡长子承王者之
统，其次适为族人之宗，故宗法为卿大夫公子设耳。
君统九族，不为九族宗，何也？有位则统，无位则宗。君
不与族人为宗，惧亵尊也。小宗可以绝，大宗不可以
“‘不世，故以小宗后大宗’。而《礼》又谓‘适子不得后大宗’。
若国统绝而立君，寓立贤之意，不必论其行辈，虽从
祖伯叔皆可，虽适子亦可继统，与后宗原不同条也。”
子云：“‘上以兴世子入继武宗之统，非继武宗之嗣’。其
言精矣。天亲不可以人为。父改而称叔，侄改而称子，
非天叙之典也。”铎谓：“皇上承遗诏，遵”《祖训》，“兄终弟及”
之文，可谓正其始矣。其继武宗之统，以主宗庙之祀，
非若宗法必为之后而后得其祀者。故“以伦”，则武宗
兄也；孝宗，伯考也；以位，则皆君也。皇上以弟代兄，以
臣道事先君，岂不名正言顺，何必考孝宗而后为继
耶？但既考献后，必有称宗入庙之事，子当豫发其议
以为之防，杜小人逢迎之隙。乃为以道事君者耳。